ming030890/wiki-yue-high-quality huggingface dataset:
陽關道

《陽關道》（英文：Demon's Path）係馬來西亞Astro投資拍嘅香港電視劇，亦係佢進軍海外嘅頭一套粵語電視劇。套劇由王貽興同劉翁自編自導自演，其他領銜主演演員包括陳國邦、詹瑞文、艾威、江若琳同楊淇，唔少班底源自viuTV劇集《VR驅魔人》，亦有唔少viuTV藝員參演。
套劇風格集合懸疑、犯罪同恐怖，用咗香港三單兇殺案做藍本改編，包括1974年跑馬地紙盒藏屍案、1984年伊利沙伯大廈花槽雙屍案，同埋2011年淘大花園無屍謀殺案。
套劇喺2018年8月11號到9月22號逢禮拜六晚22:30－23:30（兩集連播，大結局 22:30－23:00）喺Astro旗下嘅Astro華麗台首播。香港viuTV本嚟有機會之後播，不過因為過唔到香港電檢尺度，又唔想刪剪播出，最後唔成事。而套劇畀國際OTT平台Netflix買咗，喺2018年12月22號足本上架。
隅田川

隅田川係日本關東地區荒川嘅主要支流，長23.5公里，成條喺東京都入面，流入東京灣。
陽關

陽關係古時一關卡，今日中國甘肅境內，近敦煌。漢皇帝劉徹時置，同玉門關齊名，出關就為西域。
有說陽為南，玉門關之南。
大唐王維有詩，送元二使安西
渭城朝雨浥輕塵，客舍青青柳色新。勸君更盡一杯酒，西出陽關無故人。
如此送別之情，後世就有曲，叫陽關三疊。
陽高

陽高係中國山西大同一個縣，總面積1678平方公里，人口27萬。
隅園

隅園（粵拼：jyu4 jyun4）係中國廣東廣州一民國建築，1931年起好，位置喺越秀區寺貝通津42號。佢亦係廣州五大僑園之一。
佢既係東山洋樓嘅一部分，又係廣州市級文物。不過喺2016年1月3號試過拆瓦頂而俾好多街坊投訴。

風格
間嘢係由廣州早期留英、美學生伍景英負責設計出嚟。入面融合咗中西式建築風格，分開咗東、西兩座。西座屬綠琉璃瓦硬山頂，瓦頂高低錯落分成三級。其中外牆屬紅磚清水牆，門似劵形，門出面裝咗紅磚圍欄。成間嘢睇落去係英倫同廣州本地特色建築嘅混合版。院入面有前、後花園。喺抗日戰爭年間，入面曾經種過花旗杉同木棉花響度。
隅田凜

隅田凜（粵拼：jyu4 tin4 lam5；1996年1月12號—）係日本足球員，踢中場，曾經喺2017年為日本女子足球代表隊出場7次。
隆回

隆回係中國湖南邵陽一個縣，總面積2871平方公里，人口110萬。
隆

隆係日本嘉富康格鬥電子遊戲《街頭霸王系列》入面嘅角色，1987年登場。
霍俊文

霍俊文，香港親中派政治人物兼商界人士。

選舉經歷
喺2021年9月，佢當選成為香港特别行政區選舉委員會中小企業界委員。之後佢喺李家超無提政綱嘅情況下，有份提名李家超參與2022年香港行政長官選舉。
霍兆剛

霍兆剛（Joseph Paul Fok，1962年9月24號—）係香港親中派法律界人士，香港終審法院常任法官，喺訂立《港版國安法》之後，佢成為咗國安法指定法官之一。
霍偉棟

霍偉棟係香港親中派政治人物兼工程界人士。

選舉經歷
喺2021年9月，佢成為香港特别行政區選舉委員會工程界當然委員。
霍健邦

霍健邦（Kenneth Fok，1980年7月4號—）係香港無綫電視基本藝人合約演員，以前係翡翠台細路節目《放學ICU》主持人同埋TVB兒童台（中文：TVB兒童台）台柱。
霍健明

霍健明係香港親中派政治人物兼基督教界人士。

選舉經歷
喺2021年9月，佢成為香港特别行政區選舉委員會宗教界委員。
霍元甲

霍元甲（1868年1月18號—1910年9月14號），字俊卿，係大清末年嘅武術家，被後世叫做「精武英雄」。

相關影視作品
呢個表唔完整，歡迎加料。
霍元甲 (電影)
非洲中部國家銀行

非洲中部國家銀行係非洲中部六國嘅中央銀行，1972年創立，總部喺喀麥隆首都耶溫得。
非洲中部國家銀行服務嘅國有：
中非共和國
喀麥隆
乍得
剛果共和國
赤道畿內亞
加蓬
非洲中部國家銀行發行中非法郎。
非洲國家盃

非洲國家盃（Africa Cup of Nations），簡稱非國盃，係非洲足球協會每兩年一度搞嘅足球賽，1957年搞第一屆。
攞得最多非洲國家盃嘅非洲足球代表隊係埃及，攞過七次非洲國家盃冠軍。
呢篇非洲國家盃係同足球有啦掕嘅楔位文章，重未搞掂嘅。麻煩你幫手補充佢嘅內容。
非洲大蝸牛

非洲大蝸牛（Achatina fulica）係一種大型嘅蝸牛。

生境
非洲大蝸牛係非洲東部（尤其係肯雅同坦桑尼亞）嘅原生物種。但亦可以喺其他亞洲熱帶地方搵到。佢係一種高度入侵種生物。多數喺農地、次生林、濕地等生境出現。一啲地方（例如香港），原本係由新加坡呢個非本土物種，特登當食物咁引入中國，然後先嚟到香港等地。

食啲乜
佢哋係植物嘅消耗者，包括生果、蔬菜等，但有時會食沙，動物屍體裏面啲骨，甚至同類蝸牛殼。
非洲之旅

《非洲之旅》（英文：Out of Africa）係套1985年美國電影，由羅拔烈福、梅麗史翠普、米高哥夫主演，薛尼波勒執導。套戲攞到奧斯卡金像獎最佳電影。
非洲南部

非洲南部係非洲南面部份，通常係指納米比亞、博茨瓦納、南非共和國、萊索托、斯威士蘭五國。
唔同非洲其他部份，非洲南部好少叫做「南非」，因為佢通常用嚟叫「南非共和國」。
非洲史

非洲史可以追溯到超過二百年前人屬物種進化成智人，而非洲亦係人類嘅發源地。文字記載方面，就最早出現喺公元前4000年埃及尼羅河流域，不過好多非洲地方長期缺乏文字記載同信史，一路直到歐洲喺文藝復興時期開始探索同殖民非洲，到19世紀幾乎成個非洲都畀歐洲多國瓜分。20世紀中期開始，隨住去殖民化興起，非洲陸續建立多個主權國。
非洲大湖區

非洲大湖區係東非一系列嘅湖，喺東非大裂谷附近範圍，主要嘅湖包括維多利亞湖、坦噶尼喀湖、馬拉維湖、圖爾卡納湖同艾伯特湖噉。
非洲單棘躄魚

非洲單棘躄魚（學名：Chaunax africanus）係單棘躄魚科單棘躄魚屬嘅其中一個種。
鴨川獎

鴨川獎（1983年2月7號—）係日本足球員，司職前鋒，效力過名古屋八鯨。
鴨巴甸瀑布

鴨巴甸瀑布係個有 98米（322英尺）高嘅瀑布，呢個瀑布喺斯里蘭卡努沃勒埃利耶區。鴨巴甸呢個名係以蘇格蘭第三大城市同鴨巴甸郡嘅首府鴨巴甸嚟命名。呢個瀑布係斯里蘭卡第18高嘅瀑布。
鴨巴甸街

鴨巴甸街（Aberdeen Street），香港一街，喺中環上環交界，沿山而上。近皇后大道係樓梯，上到去威靈頓街，開始有車路。向上有九如坊街口，歌賦街口，結志街口，橫過荷李活道及士丹頓街，到堅道為止。
中央書院舊址在此街。
維基同享有多媒體嘅嘢：鴨巴甸街
鴨巴甸機場

鴨巴甸機場（粵音：aap3 baa1 din1 gei1 coeng4）係喺英國鴨巴甸嘅一個機場，喺1934年嗰陣起好兼且開放畀人用嚟搭飛機。
鴨巴甸足球會

鴨巴甸足球會（英文：Aberdeen F.C.）係蘇格蘭鴨巴甸一間職業足球球會，依家踢緊蘇格蘭超級足球聯賽。
鴨屎蹄

鴨屎蹄又叫鴨乸蹄，係一種人體生理缺陷，即係足弓唔正常發育，令到成個腳板掂地。估計20–30%嘅人都係一隻或兩隻腳都鴨屎蹄。
鴨巴甸

鴨巴甸（英文：Aberdeen），係蘇格蘭嘅重要港口城市。佢嘅人口數喺蘇格蘭排第三，亦都係北海海濱嘅重要港口。

特產
鴨巴甸出名出產花崗岩，亦都係北海重要嘅原油基地，有「歐洲石油之都」嘅美譽。
飛來對面巷

飛來對面巷喺廣州市小北路飛來廟嘅對面 。

傳說
明朝嗰陣，飛來對面巷本來係一條窮苦人家聚居嘅無名小街。
住喺對面小石街嘅財主將小石街改名成「福來街」（呢班財主自以為是，好睇唔起住喺無名街啲窮人）。
廣東才子倫文敘決心幫窮人出氣，就幫無名街起名做「飛來對面巷」。「飛來對面巷」嘅意思係，要將財主嘅「福」氣統統都從福來街飛過來，等窮人都享下福。
飛哥與發仔

《飛哥與發仔》（Phineas and Ferb）係套美國電視動畫系列。
飛刺海馬

飛刺海馬係日本電視遊戲寵物小精靈系列入面嘅其中一隻小精靈，編號117。佢係由噴墨海馬進化成嘅。
非洲雞

非洲雞係澳門一種地道嘢食，係由葡萄牙人由非洲莫桑比克（有人話安哥拉）傳入澳門，經廚師改良，成為澳門出名非洲雞。

製法
焗爐焗熟，加辣椒，椰絲伴碟，點沙律挾麪包食。
非洲褐鶇鶥

非洲褐鶇鶥（學名：Turdoides plebejus），係畫眉科鶇鶥屬嘅一種，分布喺象牙海岸、埃塞俄比亞、畿內亞比紹、貝寧、塞內加爾、乍得、馬里、多哥、毛里塔尼亞、喀麥隆、尼日爾、塞拉利昂、加納、中非、尼日利亞、肯雅、剛果民主共和國、畿內亞、甘比亞、蘇丹、布基納法索同烏干達。全球活動範圍大約係3,880,000平方千米，保護狀況係「無危」。
非洲褐鶇鶥嘅平均體重大概係63.2克，棲息地包括亞熱帶同熱帶嘅（低地）濕潤疏灌木叢、旱林、耕地、乾草原、鄉村花園同埋乾燥嘅熱帶草原。
非洲話

非洲話（粵拼：fei1 zau1 waa2，Languages of Africa），係指非洲人講緊嘅語言，主要分咗做亞非語系、尼羅-撒哈拉語系、尼日-剛果語系、南島語系同印歐語系五款。
非洲象

非洲象係象科一個屬，喺1825年由佐治居維葉男爵命名。係目前世界上最大隻嘅陸上哺乳動物，成年非洲象公高過 3.5 米，最高去到 4.1 米。體重約莫 4 至 5 噸，最重記錄有話 10 噸。佢哋有好長嘅牙，叫象牙，最高記錄有成 102.7 千克重。由於佢嘅臼齒有菱形齒冠，非洲象嘅屬名「Loxodonta」，就係由「菱形」（losange）呢個字變出嚟。

物種
Loxodonta adaurora，已絕種，演化成而家嘅非洲象。
草原象（Loxodonta africana africana）：又叫草原象，體型較大，毛色為灰色，後尾枕（臀）與前肩一樣咁高，象牙好長，而向上彎。
圓耳象（Loxodonta africana cyclotis）：又叫森林象。大約4 噸重，象牙又短又細，幾乎向下直伸，而象牙嘅質地又實又重。頭部較低，背脊唔係太凹，耳仔幾乎係圓形。
有人主張非洲象可再分多一個亞種：南非象（Loxodonta africana oxyotis）。

食嘢
非洲象係一種巨型嘅植物消耗者，草、葉、蘆葦、種子、豆莢、生果、根莖、樹皮都係佢嘅餐單。一隻非洲象每日至少食六餐，每次食大約200公斤左右，同埋飲80至100公升水。若果喺動物園養嘅話，因為飼料裏面已加有蘿蔔、生果或蔬菜，所以每日食量好少超過 200 公斤。

歷史文化
非洲象嘅皮。
人一路認為非洲象係馴服唔到。其實喺公元前二世紀嘅埃及托勒密時期，布匿克人時期、羅馬時期、以及而家非洲嘅阿比西尼亞（Abyssinie），都有象馴化過。非洲象係可以完全馴服嘅，尤其是象仔。就算成年野生象訓練佢哋同研究人員或好奇嘅遊客接近。象識得點分辨偷獵者同殺手。非洲象可以接受訓練。19世紀尾，比利時嘅利奧普二世（Leopold II），喺今日非洲嘅薩伊（Zaire）訓練象成役畜，非常之勤力，會主動趕獅子，就好似亞洲象趕老虎咁。如果話非洲象唔太聰明，亦都只係同亞洲象比。

保育
第一隻到美國境內（紐約）嘅非洲象係喺1804年。
非洲野狗

非洲野狗（Lycaon pictus）又叫非洲野犬、非洲豺犬，係犬科非洲野狗屬現存唯一一個物種，原產撒哈拉以南非洲。
非洲野貓

非洲野貓（學名：Felis lybica）係貓科貓屬嘅其中一個種。
非洲金貓

非洲金貓（粵拼：fei1 zau1 gam1 maau1，Caracal aurata）係貓科獰貓屬下嘅物種。佢哋曉爬樹，但主要喺地面上搵嘢食。獵物包括嚙齒類、雀仔同埋細細隻嘅馬騮。
非洲豬瘟

非洲豬瘟（英文：African swine fever）係種豬嘅傳染病，由非洲豬瘟病毒（英文：African swine fever virus，ASFV）引起嘅，不過同典型嘅豬瘟無任何關係。呢隻病20世紀頭喺非洲肯雅首先被發現，疫情初頭只係喺非洲大陸，但之後陸續擴散，1957年歐洲開始有病例，2007年擴散到俄羅斯，2018年擴散到中國大陸。

流行病學
非洲豬瘟病毒科病毒喺20世紀初肯雅被首次發現。疫情由非洲大陸，散播至南歐、加勒比群島。2007年進入格魯吉亞，蔓延到俄羅斯，2018年散播至中國。2018年7至8月。
由於非洲豬瘟會破壞豬嘅免疫系統，同人類感染愛滋病差唔多，兼且冇得醫又冇疫苗，有媒體將非洲豬瘟形容為愛滋病。

中國
2018年8月，非洲豬瘟喺中國爆發。
2019年4月開始，中國豬肉價錢猛咁飆。中國農業部8月23號公佈數據，豬肉批發價格比前一個月升咗26%，要成30.79元一公斤。福建省莆田市推出措施，喺國營平價商店有得限量買豬肉，每人憑身份證限買2公斤。有人質疑中國係咪倒退返去毛澤東治下乜鬼都冇窮到燶嘅票證時代。 中國官員話，豬肉升價主要係受非洲豬瘟影響。但亦同愈演愈烈嘅美中貿易戰密不可分。2月到5月，中國買家總共撻咗4513噸美國豬肉訂單。要到8月初，先恢復採購12000噸美國豬肉。中國收緊美國豬肉62%嘅關稅。

另類理論
2018年1月1號至9月22號，非洲豬瘟爆發情況。圓圈係家豬，三角形係野豬
1986年，醫學界《刺針》（The Lancet）發表報告，提出愛滋病同非洲豬瘟存有爭議性巧合。雖然愛滋病係種由HIV病毒針對人嘅傳染病，而非洲豬瘟由「非洲豬瘟病毒」引起，現時只係針對豬。不過，現代醫學將兩者本質列為「明顯差別而並無關聯」。
非洲錐蟲病

非洲錐蟲病係非洲一隻寄生蟲病，由布氏錐蟲引起，病徵最初係發燒、頭痛，之後會令人迷迷糊糊想睏覺。
高華

高華（1954年5月12號—2011年12月26號）係中國歷史學家。佢係江蘇南京人。佢做過南京大學歷史系教授。佢研究中國共產黨史出名。《紅太陽是怎樣升起的》係佢其中一本緊要嘅著作。
2007年，高華生肝癌。2011年12月26號晚10點15分，高華喺南京病逝，終年57歲。佢葬喺南京普覺寺墓園。
高萩陽子

高萩陽子（1969年4月17號—）係日本足球員，踢後衞，曾經喺1986～1991年間為日本女子足球代表隊出場31次。佢代表日本參加過1991年FIFA女子世界盃。
高萩洋次郎

高萩洋次郎（1986年8月12號—）係日本足球員，司職中場，曾經喺2013年爲日本足球代表隊出場2次。
高莖葶藶

高莖葶藶（學名：Draba elata）係十字花科葶藶屬下嘅一個種。
高蒂韓

高蒂韓（Goldie Hawn，1945年11月21號—）係20世紀美國女演員，憑電影《偷戀隔牆花》攞1969年奧斯卡最佳女配角獎。
點陣圖

點陣圖（粵拼：dim2 zan6 tou4；英文：raster image）係 2D 電腦圖像一種，指根據某種座標系統（通常係笛卡兒坐標系統）嘅整數座標，將圖切割成若干叫做像素（pixel）嘅細等份，而每粒像素嘅顏色會透過某種數學模型（通常叫色彩模式）以數值形式表示；原理類似用原粒嘅紙皮石好整齊咁砌一幅壁畫出來。
點陣圖嘅精細度叫解像度。解像度愈高，幅圖就會愈精細，但同時亦都需要嘥更多嘅記憶體嚟保存。廿一世紀嘅電腦經已先進到幅幅圖像都閒閒地都有過 1,000,000 粒像素，用佢哋整嘅圖像就噉用肉眼睇望落好似冇點點噉，但係無論一幅電腦圖像幾精細都好，如果靠得夠近，係可以睇到佢由一點點組成嘅。

例
舉個例說明，喺用紅綠藍色彩模式（RGB model）將一幅圖存入去佢嘅記憶體嗰陣，如果用24位元表示一個像素（每種原色用8位元），部電腦會記住「[[207, 229, 78], [141, 159, 138], [146, 109, 81], ...]」噉嘅一系列數字，每組數字有三個數，每個最細係 0 最大係 255，第一個數代表嗰一點有幾多紅（R），第二個數代表嗰一點有幾多綠（G），而第三個數代表嗰一點有幾多藍（B），而成串嘢當中有  組「每組三個數」嘅數－ 就係幅圖嘅像素；最後形成一個矩陣，令到部電腦可以記住幅圖嘅樣。

混疊
因為點陣圖係由一點點組成，喺解像度夠低嘅情況之下（點先叫做低係要睇情況，冇一定準則），可能會判斷唔到原圖係乜；爾種同一幅點陣圖可以代表多過一幅原圖嘅現象叫 aliasing（混疊）。
喺某啲情況，例如如果幅點陣圖其實係熒幕上嘅字型，爾種現象可以係大問題；如果用例如中間色嘅技巧令人睇落去偏向覺得原圖只有一個可能，爾啲技巧叫 anti-aliasing（反混疊），但係因為聽落太似行話，好多時會用第個名叫，例如中文嘅 ｢圓滑字型｣。

相關技術
印刷品如果有相，就要用到一種叫做落網（screening）嘅工序，基本上係將張相變成一幅點陣圖。爾種工序即使以前未有電腦印刷都係咁做，但係方法係用光學技巧 ｢曬｣ 張相落一啲化學物質上面來產生網點。
點軍區

點軍區係中國湖北宜昌一個市轄區，總面積533平方公里，人口11萬。
點醬

點醬（粵音：dim2 zoeng3），中文叫蘸醬（粵音：jaam2 zoeng3），係好多食物嘅常用調味料，通常用嚟為食物增加味道或口感，例如比得包、餃子、克力架、切碎嘅生蔬菜、生果、海鮮、切碎片嘅肉同芝士、薯片、墨西哥脆片、三角豆餅，有時甚至成件三文治點喺原汁入面。同其他醬料唔同，啲醬唔係加去食物到，而係將食物點落個醬度。
點醬通常用喺手指食物、前菜同埋其他食品類型到。建基喺酸忌廉、crème fraîche、奶、乳酪、蛋黃醬、軟芝士或豆類，杰身嘅點醬係美式頭盤嘅主要成份，而且稀過搽醬（可以溝稀嚟做點醬）。 名廚Alton Brown認為，可以「喺超過三英尺嘅白色地氈上面同佢嘅運輸機制維持接觸」嘅先算得上係點醬。
幾千年嚟，全世界嘅人點唔同嘅醬嚟食。

點Jack
香港麥當勞推出過特別味道嘅點醬，推廣活動叫點Jack，味道包括韓式烤肉醬同檸檬香草醬等。2014年，麥當勞仲聯同未開台嘅香港電視網絡合作，喺劇集警界線播出嗰陣賣咗段同劇情相關嘅告白。
點金勝手

《點金勝手》（英文：The Ultimate Addiction），係香港無綫電視製作嘅時裝商戰電視劇，由黃宗澤、徐子珊、胡定欣、陳敏之、黃智賢同江美儀領銜主演，監製莊偉建。呢套劇用金融做主題。
黟縣

黟縣係中國安徽黃山市一個縣，總面積847平方公里，人口10萬。
點過程

喺統計學同概率論當中，點過程或者點場（英文：point process, point field）係啲數學點嘅集合，啲隨機噉落喺一柵數學空間（譬如實線或者歐氏空間）度嘅。點過程可作爲數學模型畀啲現象或者對象，衹要佢哋表示得為某類空間入邊嘅一啲點。
對於點過程有嘸同嘅數學解釋，譬如係隨機計數度量（random counting measure）或者隨機集（random set）。一啲作者將點過程同隨機過程睇作係兩個嘸同嘅對象，所以點過程係由隨機過程產生或者關聯埋隨機過程嘅隨機對象，儘管有人指出點過程之間嘅差異同隨機過程嘸清楚。其他人將點過程睇作係一種隨機過程，其中有個潛在空間（underlying space），譬如實線或者維歐幾里得空間，空間啲集作爲過程索引（index）。其他隨機過程喺點過程理論當中都得研究埋，譬如啲更新同計數過程。有時啲人嘸傾向優先使個術語「點過程」，因為歷史上「過程」表示某種系統演變係喺時間上嘅，係噉點過程都喊做隨機點場。
點過程係概率論有深入研究到嘅對象，亦都係整統計學嘅有力工具嘅主題畀空間數據建模同分析嗰陣，後者喺好多啲學科都好受關注，似喺林業、植物生態學、流行病學、地理學、地震學、材料科學、天文學、電信、計算神經科學、經濟學等。
點過程喺實線上嘅例構成咗啲重要特例係特別適合研究嘅，因為啲點係以自然嘅方式排序，並且成個點過程可以完全由啲點之間嘅（隨機）間隔描述得到。呢啲點過程經常得用作時間隨機事件嘅模型，譬如啲客入隊（排隊論）、一粒神經元入便嘅脈衝（計算神經科學）、啲粒子入到蓋革計數器、電信網絡啲無線電台嘅位置或者喺萬維網上嘅搜索行爲。
點集拓撲學

點集拓撲學（英文：point set topology），又叫一搬拓撲學（英文：general topology），係拓撲學嘅一門分支，主要研究拓撲結構嘅基礎性質。
黃金時代

黃金時代係希臘神話入面，人類五個時代嘅頭一個，亦係最好嘅一個，之後就逐漸墮落。
黃金時段

黃金時段（英文：prime time）就係電視台收視率最高嘅熱門時段，佢主要係用嚟賣告白嘅。
黃金廣場

黃金廣場（The Goldmark）係香港寫字樓同商場，喺銅鑼灣軒尼詩道502號，高26層，1987年起好。
黃金廣場對住軒尼詩道嘅行人過路處方向有個大型點陣顯示屏，1990年代曾經係銅鑼灣其中一個地標，不過自2000年代開始因為失修已經無再用，但一路無拆走換成時興嘅電視螢幕。
黃金巷

黃金巷（Zlata ulicka）位於捷克共和國布拉格城堡區，係條小巧精緻嘅街，尐屋七彩繽紛，加上細細嘅窗，就好似走咗入童話世界一樣。呢處地方以黃金命名，係因為傳說有煉金術師希望喺呢度煉黃金。猶太作家卡夫卡喺呢條巷仔22號住過兩年。
鬥鷄眼

鬥鷄眼，又寫鬥雞眼，係指人兩眼核，聚埋一齊，同正面望鷄似。人可以特登咁做，但亦可係有病（學名叫內斜視）。初生孲伢子，視力未控制得好，有時都會。
鬧市開羅

鬧市開羅（英文：Up town）係香港商業電台雷霆881嘅節目，連埋廣告每集係三十分鐘。主持係羅家聰同埋張子君。響2020年3月10號到12月29號星期二夜晚十點半至十一點播放，總共有43集。節目係講有關喺嘅形勢之下「大鬧」講吓呢個城市。
鬥陣特攻

鬥陣特攻（粵拼：dau3 zan6 dak6 gung1；英文：Overwatch）係美國公司暴雪娛樂整同出嘅一款射擊遊戲，2016年5月24號發佈，家下喺Windows、PS4同XBOX ONE平台有得玩。
鬧鐘

鬧鐘係鐘一種，可以校來指定時間，提示人夠鐘，尤其係朝早響鐘叫人起身。傳統鬧鐘，上鍊機械運作，會敲鐘大響，而電子時代，電子鬧鐘可以播收機、播歌、特定音樂等。電子產品，諸如手提電話或者電腦，都可以較鬧鐘。
鬥雞

鬥雞係種娛樂，搵嚟兩隻雞公放埋一齊，睇佢哋鬥打對決，古時好多地方都有。
鬥牛舞

鬥牛舞（Pasodoble）係種舞，起源自18世紀嘅西班牙，由鬥牛運動演變出嚟。喺舞蹈入面，男部象徵鬥牛士，而女士部象徵鬥牛士用嚟激嬲公牛嘅紅色斗篷。
鬩衞一

鬩衞一（Dysnomia，迪絲諾美亞）係太陽系矮行星鬩神星嘅一粒衞星。2005年美國天文學家米高 E 布朗發現，個衞星暫時叫S/2005 (2003 UB313) 1。2006年9月，國際天文學聯合會正式以希臘神話中不和女神厄里斯嘅其中一個女個名命名為迪絲諾美亞（違法女神）。

發現
2005年間，夏威夷凱克望遠鏡調適光學小組，用新置嘅雷射導星調適光學系統，觀測四粒最光嘅古柏帶天體進行，分別係冥王星、2005 FY9、2003 EL61同2003 UB313（鬩神星）。喺9月10號嘅觀測結果中，佢哋發現有一粒衞星圍住2003 UB313運行，就編佢做「S/2005 (2003 UB313) 1」。因為當時2003 UB313嘅暱名叫「齊娜」（Xena，一套美國電視劇《戰士公主西娜》嘅女主角），所以呢粒衞星暱名叫「加百利」（Gabrielle，劇中女主角西娜嘅助手）。

名
後尾2003 UB313改名叫鬩神星，加百利就改名叫鬩衞一，發現者米高·布朗就以迪絲諾美亞來命名呢粒衞星。
鬱鐵高速公路

（注意鬱字有傳統白話讀法，讀屈；中國高速公路代碼：桂高速S21）係中國廣西壯族自治區嘅一條高速公路，高速公路上歸呼北（中國高速公路代碼：G59）。主要橫跨北海鐵山港、合浦同鬱林岑溪、北流、博白。
佢既係廣西高速公路史上第一條用GPS瀝青混合料動態質量監控系統嘅高速公路，又係第一條打造客家文化景觀嘅高速公路，亦係第一條成條高速都用彩色鍍塑鋼護欄板嘅高速公路。

工程
呢條高速喺2008年11月18號喐手起，一直到2013年4月2號晏晝全線通車。
鬱陵

鬱陵（韓文：울릉군／鬱陵郡 Ulleung gun */?）係大韓民國慶尚北道嘅一個郡。
鬼

鬼（粵拼：gwai2；英文：ghost / phantom / phantasm / wraith / apparition），又叫鬼魂，係一啲文化、宗教同人相信，人死後無咗個身，留低落來嘅靈魂。鬼通常留響死嘅地方，或佢生前經常逗留嘅地方。亦都有話附響佢生前經常用嘅嘢上邊。如果鬼一直留響人間而唔去投胎，就叫做遊魂野鬼。
鬱陵島

鬱陵島係朝鮮半島東面一個島，由南韓慶尚北道管，面積73.15平方公里，人口大約1萬。
黃鴻升

黃鴻升（英文：Alien Huang，1983年11月28號—2020年9月16號），花名小鬼，係臺灣男歌手、演員、節目主持人同作詞人。
佢係一位全方位藝人，每一方面都有成就，主持嘅綜藝節目《娛樂百分百》、《綜藝玩很大》一直叫好叫座。
平日得閒會打下籃球，球技唔錯嘅佢成日出席名人賽。
2020年9月16號喺屋企死咗，享年36歲。
黃鶴樓

黃鶴樓，係喺中國湖北武漢武昌嘅樓閣，江南三大名樓之一。座樓最早喺三國時代東吳黃武二年（223年）就已經起咗，而家存在嗰座係1985年起好。
維基同享有多媒體嘅嘢：Yellow Crane Tower
喺開放街圖（Open Street Map）嘅黃鶴樓地圖。
黃鰭多紀魨

黃鰭多紀魨 （學名：Takifugu xanthopterus），係四齒魨科魚類嘅一種。
黃鳳琼

黃鳳琼，前香港演員，喺2014年移民去加拿大。

早年生涯
黃鳳琼係香港演藝學院畢業生，同李婉華、劉雅麗係同班同學，1988年參加無綫《銀河接力大賽》入行。

演藝生涯
多年演藝生涯，佢拍攝過數以百計部嘅劇集，但都係做一啲師奶或者北姑嘅閒角。觀眾較深刻作品，包括有《大時代》丁蟹（鄭少秋飾演）嘅走佬老婆，同埋電影《九品芝麻官》中段表哥常威（鄒兆龍飾演）有姦情嘅婉君表妹。
去到2012年，王維基成立香港電視網絡（HKTV）準備進軍免費電視行業，並招兵買馬力邀黃鳳琼加盟，但2013年時任行政長官梁振英聲稱『一籃子』因素否決發牌，最後黃鳳琼放棄佢嘅演藝夢移民。

政治立場
黃鳳琼可以被視為支持反修例運動但係無乜參與嘅公眾人士，亦對2012年之後嘅香港政府持負面態度。
喺2020年12月，黃鳳琼接受《香港蘋果日報》訪問，話港視不獲發牌，令佢對政府失望從而希望移民，當時佢亦有出席一啲支持港視嘅活動。另外佢又曾經話，如果佢當時仲喺香港，可能已經『被自殺』。
黃鳳英

黃鳳英（Coty Wong，5月25號—），係香港女配音員。
佢喺1987年出道，1989年加入亞洲電視，1993年尾同陸惠玲一齊跳槽無綫電視粵語配音組，2011年跳槽港視配音組，2014年做番自由身配音員。
2021年，佢以自由身形式擔任無綫電視綜藝節目《好聲好戲》嘅其中一位導師（另一位係龍天生），重喺同年在無綫電視搞嘅暑期配音訓練課程《好聲好戲之聲級學堂》中，擔任其中一位導師。
黃鶯

黃鶯，又叫黃鸝，係黃鸝科嘅一種雀，亦係一種候鳥，出名叫聲好聽。
黃鵐

黃鵐（粵拼：wong4 mou4，學名：Emberiza citrinella）係雀科鵐屬嘅雀仔。分布喺歐洲西伯利亞、高加索、伊朗、哈薩克、蒙古、日本同埋中國大陸嘅天山山地、華北平原、北京、昌黎等地，主要棲息喺森林同山旮旯地方。
鮑信

鮑信（粵拼：baau1 seon3；152年—192年），泰山平陽人（而家山東新泰），係東漢時嘅武將。
喺《三國演義》（嘉靖本）當中，鮑信有表字做允誠（wan5 sing4），不過呢個係小說內容，無史料證實。

細個時
鮑信係鮑宣嘅八世孫，而鮑宣做官到漢朝嘅司隸校尉。鮑宣嘅後人中有從上黨搬去泰山嘅，鮑信就係呢支人。鮑信嘅老豆係鮑丹，當時係名人，以儒雅出名。而鮑丹亦做官到東漢嘅職位少府侍中。
鮑信細個時就有大氣節，爲人寬厚仁愛，做嘢深沈果決有計謀。鮑信屋企嘅家風本身就重儒，佢自己亦修身勤儉至極。

事蹟
鮑信畀大將軍何進封做騎都尉，派佢返本郡募兵。當時何進作爲外戚做緊漢少帝嘅輔政。鮑信喺令下募得超過一千人，不過等佢帶啲人返到成皋時，何進已經畀宦官殺害。鮑信到咗京都洛陽，董卓亦喺呢時到達。佢知董卓必定作亂，勸袁紹攻打董卓，不過袁紹驚咗董卓唔敢發動。
董卓操縱朝廷，廢少帝立獻帝。鮑信於是引軍返鄉下，集合力量抗擊。佢厚待將士，喺屋企無乜剩餘，啲人士因爲呢樣歸服佢。佢返鄉收得兩萬人、700騎兵、超過五千具輜重。190年，董卓討伐戰爆發，曹操喺己吾開始起兵，鮑信同佢細佬鮑韜投兵響應曹操。
曹操同袁紹表封鮑信做行破虜將軍，鮑韜做裨將軍。嗰陣時袁紹力量最多，啲豪傑多數向住袁氏。不過，鮑信同曹操講：
「有智略嘅人唔多見，能夠收歸英雄去平息禍亂、復歸正道嘅人，就係爲人君。如果個人做唔到呢啲，佢再強猛亦必定失敗。爲人君者只會等天機啓發行動！」
於是佢同曹操交結得好深，曹操亦同佢親到唔似其他常人。
鮑信同曹操一齊參加打董卓，喺汴水一戰失敗，鮑信受傷，鮑韜喺戰場戰死。
之後打董卓嘅軍閥分化混戰，袁紹劫奪韓馥嘅州牧職位，然後佔據冀州。鮑信同曹操講：
「啲奸臣利用機會，顛覆王室，英雄豪傑出來對抗，天下人紛紛響應，呢個就係義。而家袁紹做盟主，又利用權力牟私利，喺將來又會發生變亂，噉係又一個董卓嗟。如果我哋阻止佢，靠我哋嘅力係剋制唔到嘅，我哋只會攞來衰，噉我哋仲點救世呢？我哋暫時喺大河南邊劃地頭，來等佢哋生變。」
曹操讚佢條計。之後曹操做東郡太守，表封鮑信做濟北相。192年，黃巾大軍侵入兗州地界，兗州牧劉岱（中文：劉岱）想同佢哋交戰。鮑信阻佢，勸話敵方重咁猛唔好同佢對頭。劉岱唔聽，之後失敗兼戰死。
鮑信同各人推尊曹操代替劉岱做兗州牧。曹操睇黃巾軍贏得咁多會生驕，想派奇兵誘佢哋出來，喺壽張打過。首先曹操同鮑信一齊行出戰地，之後步兵未到，又突然遇到黃巾軍，於是接戰。鮑信決心殊死交戰，來救曹操。結果黃巾軍嘅包圍被破，曹操因此脫出得，但鮑信陷喺陣度戰死。
鮑信嗰年先41歲（虛歲）。212年，曹操追錄鮑信嘅功勞，於是表封佢嘅大仔鮑邵爵位做新都亭侯。鮑信嘅次仔鮑勳後來變成曹魏嘅大臣。
鮑利

鮑利（Wolfgang Pauli，1900年4月25號—1958年12月15號）係奧地利物理學家，研究量子力學，研究出鮑利不相容原理，1945年攞諾貝爾物理學獎。
鮑曼氏囊

鮑曼氏囊（Bowman's capsule、capsula glomeruli）係哺乳動物嘅腎入面嘅一個類似杯形狀嘅嘢，佢出現喺腎元嘅前半部分。血液流入去腎小球嗰時，大粒嘅分子例如紅血球因為太大粒而過唔到腎小球嘅表層，而細粒嘅分子例如尿素同水可以順利擴散（diffuse）入去鮑曼氏囊，所以形成到一個超濾作用（ultrafiltration）。細粒分子組成嘅濾液會流入鮑曼氏囊，之後再經過近曲小管、遠曲小管進行再吸收作用同埋分泌作用，最後先形成到尿液。
鮑勳

鮑勳（粵拼：baau1 fan1；?—226年），字叔業（suk1 jip6），係三國時曹魏嘅大臣、將領。

身世
鮑勳係泰山平陽人（而家山東新泰），佢嘅先世鮑宣係西漢司隸校尉，鮑宣嘅後人有支從上黨搬去泰山，而鮑勳係鮑宣嘅九世孫。佢老豆鮑信係漢靈帝時嘅騎都尉，喺軍閥戰爭開頭時，佢同曹操合作，後來曹操封佢做濟北相。之後佢同曹操去同黃巾軍交戰，鮑信戰死但救出曹操。

事蹟
建安十七年（212年），做咗漢朝丞相嘅曹操追錄鮑信嘅功勞，表封鮑勳阿哥鮑邵做新都亭侯，鮑勳封做丞相府掾屬。
建安二十二年（217年），曹操已經畀漢獻帝封做魏王，於是呢年立曹丕做魏國太子，而鮑勳做中庶子。之後佢改做黃門侍郎，然後派出外做魏郡西部都尉。
太子曹丕嘅妾侍郭夫人嘅細佬喺曲周做縣吏，被發現私吞公家布料，按法應該喺街市公開斬頭。嗰陣時曹操喺譙縣，太子曹丕留喺鄴縣，多次親自寫信畀鮑勳，請佢幫夫人細佬赦罪。鮑勳唔敢就噉放過罪犯，將罪證列足呈上。喺之前佢喺東宮做嘢，守正道、唔放過，曹丕已經唔鍾意，加多呢件事，佢對鮑勳嘅怨恨強下添。到咗鮑勳喺郡界整頓軍隊時，佢出咗啲錯，曹丕密令畀軍中軍官中尉，叫佢參奏罷免鮑勳嘅官職。
之後，鮑勳重新封做侍御史。延康元年（220年），曹操死咗，曹丕繼位做魏王，鮑勳做駙馬都尉兼侍中。
220年尾，曹丕爭得漢朝嘅帝位，建立咗曹魏稱帝。鮑勳常勸曹丕注重農業同軍事，寬待人民，減輕賦役、多搞民生。
曹丕要出去遊獵，鮑勳又再上奏阻佢。曹丕親自撕爛佢嘅表奏，然後繼續去打獵。中途喺路上休息，問侍臣：「狩獵嘅樂趣，同八音禮樂比，點啊？」
劉曄話狩獵好過禮樂。鮑勳出聲反駁佢，同時奏責劉曄佞諛不忠，提議論罪。曹丕即時嬲氣，解散場狩獵回宮，然後立即調鮑勳外出做右中郎將。
黃初四年（223年），尚書令陳群、僕射司馬宣王一齊提舉鮑勳做宮正（即係御史中丞）。曹丕不得已重新起用佢。佢上任後，百官整肅到買佢怕，都對佢好恭敬。
黃初六年（225年），曹丕想去打吳國，群臣議論紛紛，鮑勳又來阻佢，話無謂耗損國力去打場難勝嘅仗。曹丕重憎下添佢，降佢做治書執法，然後引軍去打吳。
曹丕敗陣，自壽春返來，喺陳留郡嘅地界度駐軍。太守孫邕來到見曹丕，之後順便過去探鮑勳。嗰陣時營壘未起好，只豎起營標，孫邕行咗細路而無行大路，被軍營嘅令史劉曜發現，想按軍令追究罪責，鮑勳以營壘未起好爲由保孫邕。
226年，大軍返到洛陽，劉曜犯咗罪，鮑勳奏請將佢貶職外放，於是劉曜秘密表奏曹丕，講鮑勳私底開脫孫邕嘅罪。於是曹丕將鮑勳交由廷尉審罪。廷尉提議五年刑罰。三官唔贊成，提議按律法罰兩斤金。曹丕聽咗後好嬲，話鮑勳應當殺死，重想將三官治罪。朝中各大臣反對，太尉鍾繇、司徒華歆、鎮軍大將軍陳群、侍中辛毗、尚書衛臻、守廷尉高柔一齊上表話鮑勳老豆鮑信對曹操有功，提議減罪。曹丕唔聽，提令處死鮑勳。
只係兩旬之後，曹丕亦死埋。鮑勳常日間專心於守住自己嘅節操同德行，爲官廉潔但亦好肯幫人，於是好多人爲佢嘅死嘆惜遺憾。
鮑參翅肚

鮑參翅肚即係鮑魚、海參、魚翅同魚肚（又叫花膠），夾埋叫做「四大海味」。
維基同享有多媒體嘅嘢：鮑參翅肚
鮑利不相容原理

鮑利不相容原理（英文：Pauli exclusion principle）係量子力學嘅原理，指兩個全同嘅費米子唔可以處於一樣嘅量子態，由奧地利物理學家鮑利喺1925年研究出嚟。
鮑康兒

鮑康兒（粵拼：baau6 hong1 ji4，英文：Cherry Pau，1989年3月3號—）係前香港電視網絡女藝員，第一期香港電視藝員訓練班畢業。2008年參選過亞洲小姐，有翻版楊恭如之稱，奪得香港區友誼小姐殊榮。目前主要以拍攝同演出電視劇。
鮑康兒喺2012年加入香港電視網絡，並參演大部分劇集。其中由香港電視開台嘅《選戰》，《警界線》至《末日+5》，《夜班》及《開腦儆探》共14套劇集，喺當中連續12劇集（《警界線》至《末日+5》）都有參與，係近年香港電視業界比較罕有。
鮑康兒喺2015年1月約滿香港電視，成為自由身藝人。約滿香港電視後，佢為香港電台電視部拍過短劇《火速救兵3》、《證義搜查線3》及香港有線電視節目《友飲友食》。
鮑加可夫

鮑加可夫（Михаил Афанасьевич Булгаков，1891年5月15號—1940年3月10號）係蘇聯作家，主要寫小說同戲劇，出名作品有《大師同埋瑪格麗特》。
鳳臺

鳳臺係中國安徽淮南一個縣，總面積1100平方公里，人口80萬。
鳳翔

鳳翔係中國陝西寶雞一個區，總面積1179平方公里，人口51萬。
鳳眼果

鳳眼果（粵拼：fung6 ngaan5 gwo2；學名：Sterculia nobilis）；第個名係蘋婆（粵拼：pan4 po4*2）；佢係梧桐科蘋婆屬嘅一種植物，佢同七姐果（又名「假蘋婆」）一齊，都係中國南方七姐誕常用祭品。呢種水果一般喺中國南邊、印度、越南、印尼嘅蘇門答臘地區先至有。
鳳琴街

鳳琴街（英文：Fung Kam Street）係香港一條馬路，喺新界元朗，南邊連接鳳翔路，北邊連接鳳攸北街。
鳳縣

鳳縣係中國陝西寶雞一個縣，總面積3187平方公里，人口10萬。
鳳美圍

鳳美圍（英文：Fung Mei Wai），原名狗屎圍（英文：Kau Shi Wai），係香港新界大埔區鳳園一條村，喺鳳園南部，大埔工業邨西北面。
因為原地名「狗屎圍」太核突，政府喺2013年提出改名建議，獲大埔區議會通過，2014年生效。
鳳群街花園

鳳群街花園，香港公園之一，遊樂場之一，喺元朗鳳群街，英文叫Fung Kwan Street Garden。行政上歸元朗區。設施有排球場、籃球場。
鹹網

鹹網係指啲專以人類性文化做主題、針對大人而開嘅網站，目的係畀啲鍾意性生活或者第啲有關嘅大人一個信息交流同分享平台。鹹網多數係「18禁」，因為佢涉到好多細路唔啱睇嘅色情嘢。
鹹蝦花

鹹蝦花（粵拼：haam4 haa1 faa1；學名：Heliotropium arborescens；英文：cherry pie / heliotrope），又嗌南美天芥菜，係紫草科天芥菜屬嘅常綠灌木，原產祕魯。
花帶香氣。域多利時代，受人歡迎。現今就少見好多。籽有毒。
鹹肉菜飯

鹹肉菜飯係江浙地區一款飯餸。發源地唔知係邊，但係上海賣鹹肉菜飯嘅餐廳多數都打住「徽州」或者「黃山」招牌。呢一味飯，係將青菜同鹹肉整碎，落米一齊煮熟變成飯，配鹹肉湯或者骨湯，幾惹味，符合吳越地區口味。

做法
鹹肉一嚿（要預先浸開），青菜適量。
鹹肉切粒，青菜切條（梗切細條啲，葉切大條啲）。
生薑斬成沫，用少少水浸一浸。（鹹肉有一陣鹹肉嘅腥氣，所以要用薑去辟味）。
（至關鍵一步）鑊度唔使畀油，開中火，炒鹹肉，炒到乾身、鬆起。灑啲生薑水、兩羹油，繼續炒，炒到鹹肉好勻旬噉上晒油之後，開大火，落菜，翻炒幾下（千祈唔好炒得太耐炒到啲菜熛晒水）。淋啲油即可。
長粒糯米同普通米一比一比例撈埋，洗乾淨。將炒好嘅鹹肉同米、剩低嘅生薑水撈勻。
水嘅比例要把握好，因為青菜仲會熛水，所以落水落到啱好浸過米面就夠，唔使驚啲飯硬。用電飯煲個話，煮熟跳掣之後，焗10分鐘就得。
鹹蛋超人

《鹹蛋超人》係日本圓谷製作拍嘅一系列影視作品，皆因主角對眼係半邊鹹蛋，所以就有個噉嘅名。
鹹酸菜

鹹酸菜，亦叫做「鹹菜」。係醃製過嘅大芥菜，尤其係廣東潮汕地區常見嘅醃菜，通常用嚟炒餸或者煲湯。
鹹蛋黃

鹹蛋黃，用鹽曬。
鹹蛋黃做餅餡
鹹蛋黃雞翼
鹹蛋黃係鹹鴨蛋嘅蛋黃，係水上人整嘅食品。鴨蛋白係整漁網好重要嘅材料，因為咁就淨低好多鴨蛋黃，水上人就會將啲蛋黃完整咁整出來，放響板上面，再響上面「審」鹽，曬乾。咁就會有一餅餅鹹蛋黃。整出來嘅鹹蛋黃就可長期保存，唔會咁易變壞。鹹蛋黃係舊時窮人家嘅食物。
鹹蛋黃故名意義，鹹食來。至簡單蒸熟佢，用來送飯。飯嘅甜同鹹蛋黃嘅鹹，甚為相配。亦可以放喺煲仔飯做餸。糭又係飯同鹹蛋黃另一種配搭。
鹹蛋黃可以整好多種食品，譬如整甜品、月餅。
鹹蝦醬

鹹蝦醬係東南亞常用調味料，係蝦毛加鹽，發酵磨成糊，造成嘅醬，鹹鹹地有海鮮味。
龍江

龍江 (順德)，響廣東順德。
龍江縣：黑龍江省齊齊哈爾嘅縣級市。
龍沙區

龍沙區係中國黑龍江省齊齊哈爾嘅一個區。面積188km²，人口34萬。轄6條街道，直轄一個鎮。
街道：五龍街道、湖濱街道、江安街道、正陽街道、彩虹街道、南航街道
鎮：龍沙區直轄地域

史
龍沙區得名自區內嘅龍沙公園，係齊齊哈爾老城區。「龍沙」來源於《後漢書·班超傳》一句「坦步葱雪，咫尺龍沙」，李白亦有句「將軍分虎竹，戰士臥龍沙」，起初「龍沙」係指西北嘅白龍堆沙漠，清初，濟隨父流放到齊齊哈爾，佢寫咗本書叫《龍沙紀略》，指嘅就係黑龍江地方。光緒二十三年（1897年）黑龍江將軍因為覺得「邊塞無佳境」，喺屯兵倉庫嘅地方堆土爲臺、掘池其下，開出個花園，修建咗萬壽亭、望江樓，起初叫倉西公園，1916年改名爲龍沙公園。
龍氏

出自御龍氏之後。
舜帝時諫官，賜姓龍。
出自豢龍氏。
西漢羊可大姓中有龍氏。
粵地姓氏。
東漢時西域強國焉耆同且彌國王姓龍。
滇地姓氏。
龍欣道

龍欣道（英文：Lung Yan Road），係香港九龍長沙灣嘅一條馬路，由龍翔道開始，去到麥理浩徑第五段。條街係上筆架山同鷹巢山嘅路徑。
龍歸華僑醫院

醫院喺1987年創辦，初期嗌過龍歸衛生院。成立後第二年8月改名做龍歸華僑醫院。2010年中，醫院爆過閻玉蘭貪污受賄而入獄嘅醜聞。
龐斯列

龐斯列（法文：Jean-Victor Poncelet，1788年7月1號—1867年12月22號）係法國數學家，創立射影幾何學。功率單位龐斯列嚟自佢個名。
龐曹聖玉

龐曹聖玉（TSO Shing Yuk, Alice）係1987年無綫電視《香港太太選舉》冠軍。
龐曹聖玉本身係一個護士，後來晉昇到伊利沙伯醫院護理總經理。佢有唔少公職，而早年亦係香港自由黨黨員，後來因為參選關係，同老公龐可榮一齊退黨。
龐林

龐林（粵拼：pong4 lam4；？—？），荊州襄陽人（而家湖北襄陽），係三國中蜀漢謀士龐統嘅細佬，原本係蜀漢嘅官員，後來主家變成曹魏。
章武二年（222年）農曆正月，蜀吳關係由於東吳奪荊州、殺關羽而變差，劉備要對東吳用兵報仇，任命黃權做鎮北將軍，喺長江北岸防範曹魏。當時龐林作爲蜀漢嘅荊州治中從事，參加入黃權嘅軍隊去隨軍。當年農曆六月，蜀漢征吳輸咗，劉備撤退，黃權因爲斷咗後路無辦法去會合，唯有向曹魏投降。
曹魏受降黃權軍隊後，當中嘅龐林亦轉跟曹魏，封咗做列侯，最後做官到鉅鹿太守。
龐林嘅老婆係佢同郡鄉里習禎嘅妹。喺曹操征服荊州後，龐林同佢老婆被迫分隔，十幾年來佢老婆獨自湊大佢哋個女。後來龐林投降曹魏後，佢哋一家卒之團聚，魏文帝聽聞咗件事後，話佢老婆賢惠，賜佢哋床帳、衣物，來嘉獎佢嘅義氣貞節。

參攷資料
陳壽（著）；裴松之（注）。〈蜀書 — 龐統法正傳：龐統傳〉. 《《三國志》》。｢統弟林，以荊州治中從事參鎮北將軍黃權征吳，值軍敗，隨權入魏，魏封列侯，至鉅鹿太守。〈襄陽記曰：林婦，同郡習禎妺。禎事在楊戲輔臣贊。曹公之破荊州，林婦與林分隔，守養弱女十有餘年，後林隨黃權降魏，始復集聚。魏文帝聞而賢之，賜床帳衣服，以顯其義節。〉｣
11年

11年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
新朝：始建國三年
朝鮮半島
高句麗：琉璃明王三十年
新羅：南解王八年
百濟：溫祚王二十九年
檀紀：2344年
日本
垂仁天皇四十年
皇紀：671年
佛曆：554年
猶太曆：3771年 - 3772年
1072年

1072年係閏年。

響呢年死嘅人
歐陽修，北宋政治人物、文學家（唐宋八大家之一）。

文化、藝術
熙寧五年，郭熙畫咗幅《關山春雪圖》。
1073年

1073年係平年。

響呢年死嘅人
7月24號：周敦頤，北宋宋明理學理論基礎創始人，《愛蓮說》作者。

文學
十月：北宋蘇轍寫咗一篇「京西北路轉運使題名記」。
1070年

1070年係平年。

文學
北宋歐陽修寫咗六一居士傳。

文化、藝術
熙寧三年，文同畫咗幅《風竹圖》。
1071年

1071年係平年。

文學
北宋歐陽修寫咗《薛簡肅公文集序》。

文化、藝術
熙寧四年，李公麟畫咗幅《羅漢圖》。
1070年代

1070年代係指1070年去到1079年之間嗰十年。
.ad

.ad 係安道爾公國嘅國家同地區頂級域（ccTLD）。
.ae

.ae 係阿拉伯聯合酋長國嘅國家同地區頂級域（ccTLD）。
.af

.af係阿富汗嘅國家同地區頂級域（ccTLD）。
.ai

.ai係英國海外領地安圭拉嘅國家同地區頂級域（ccTLD）。
.Mac

.Mac（英文讀做Dot Mac）係蘋果公司一組網上服務，主要畀蘋果系統十（Mac OS X），不過都有少少功能畀其他平臺用。原本淨係唔使錢咁畀蘋果系統用戶，家下係逐年收錢。雖則個名叫.Mac，佢唔係頂層網名。

歷史
.Mac係基於iTools整出來，以前係免費互聯網架生，畀Mac用戶用。.Mac係成套互聯網服務兼軟件，響2002年7月17號紐約Macworld Expo開用，用戶可以用到下面嘅架生：
HomePage - 個人網站
iDisk - 網上儲存
@mac.com - 電郵
Backup - 備份，可將資料放上iDisk, CD 同 DVD
iCards - 網上賀咭
iReview - a website review service
iDisk係用WebDAV技術而mac.com用IMAP，呢啲服務個個平臺都用到，不過就要用蘋果機開戶。
2002年9月17號，蘋果公司宣佈，有成十萬個用戶用。
2002年9月30號，iTool唔再續，轉過去年年要畀錢嘅.Mac。一啲蘋果機用家覺得太貴抗議。不過支持嘅就話可以改良服務同有其他免費件用。2005年6月15號為止，佢就包埋McAfee Virex 病毒掃描器（只係畀用戶），雖則有人質疑機乎無病毒嘅蘋果機有乜用。
2006年10月，蘋果換咗個新嘅.Mac郵件（.Mac Mail），等佢似用緊系統十個蘋果郵件。新功能係用AJAX，可以拖放（drag-and-drop），隨時更新一窗三邊畫面，重可以較大細。
2007年8月，公司總裁宣佈加料：
新網上畫廊，似Flickr同YouTube二合一
有基本10 Gigabytes儲存。其他更新到20G同30G
100/200/300 GB轉移唔使錢
2008年7月開始，MobileMe取代咗.Mac嘅服務，原有嘅.Mac服務（包括會員）轉咗去MobileMe。而2011年推出嘅iCloud就取代MobileMe。

價錢
.Mac係逐年收錢嘅，一年99.95美金。2002年9月30號，iTool免費試行期一過，原本iTools用戶都搬晒去.Mac。每個用戶都有個mac.com電郵地址同10GB空間（2007年8月7號為止）。想大份啲iDisk可以畀多啲錢，去到30GB。只要合乎協議，點用都得，mac.com都係用iDisk位。響蘋果係統之下，iDisk同其他碟用法無分別。
推介畀人用可以減年費，每多一個用戶就下年打八折，如果新機加新用戶就打七折。
2007年8月7號，.Mac自動加到去10GB儲存，唔使額外畀錢。

批評
好多投訴都係話佢貴，唔值咁多錢。好似唔使錢嘅Gmail，位都多過佢。有啲就覺得用得到嘅地方太少。有人叫佢減價，但蘋果都好少理。
有人出萬銀美金求個公開原碼嘅代替品。

同蘋果系統砌埋
.Mac同蘋果系統夾得好埋，.Mac係好多軟件嘅擴充，尤其係iLife。最明顯有：
iDisks可以同其他碟一樣噉掛上系統。兼且，可以將公開畀其他人掛上去。呢個係.Mac初期收免費軟件嘅方法。未掛iDisk都可排隊等下次掛嗰陣自動放iDisk。
地址薄嘅條目，iCal嘅日期，Safari書簽，例如Mac OS X 10.4、鎖匙鏈、郵箱、郵件規則、郵件嘅簽名同智能郵箱都可以通過iSync（10.4之前）抑或.Mac（10.4）同iDisk同步，多部電腦之間同步就會好易。
iWeb入邊畀使用者創建可以上載到iDisk同出版嘅網頁。
一樣，iMovie、iPhoto、GarageBand、iTunes嘅函式庫可以好易噉上載到iDisk（各種許可協議）。
Backup 可以用來備份iDisk或者當地媒體。

保安
.Mac 嘅連絡用行業標準嘅SSL碼來保密。用緊郵件程式嗰時，例如蘋果公司嘅郵件，你嘅 .Mac郵件會被自動加密。此外，用 .Mac帳戶嘅iChat使用者可以加密渠等同第啲iChat .Mac使用者嘅傾偈記錄。
.ac

.ac 係英國海外領地阿森松島嘅國家同地區頂級域（ccTLD）。
.ag

.ag係安提瓜巴布達嘅國家同地區頂級域（ccTLD）。
1915年

1915年係平年。

大件事
1月13號：Terremoto della Marsica del 1915（意大利文：Terremoto della Marsica del 1915）。
2月4號：南非聯邦布爾人發起嘅馬利茲叛亂以失敗告終。
2月20號：巴拿馬運河開通。
3月19號：首次影到冥王星，不過認唔到出嚟。
3月25號：第12屆日本眾議院議員總選舉。
5月9號：中華民國大總統袁世凱同大日本帝國談判咗105日，被逼接受大日本帝國《二十一條（中文：二十一条）》（ja:対華21カ条要求）入面嘅十二條內容，史稱「五九國恥（中文：五九國恥）」。簽訂條約之後，袁世凱親自將呢一日定為「國恥日」。
5月23號：第一次世界大戰–意大利向奧匈帝國宣戰之後加入同盟國。
5月25號：中華民國同大日本帝國喺北京簽署《關於山東省之條約》、《關於南滿洲及東部內蒙古之條約》同13件換文，總稱《中日民四條約（中文：中日民四条约）》。
8月1號：中華民國開始統一銀幣，袁頭銀圓成咗唯一嘅法定銀圓。
10月23號：25,000-33,000個女人喺紐約市第五大街遊行爭取投票權。
12月11號或者12月12號：中華民國大總統袁世凱自封做中華帝國皇帝，改元洪憲。
12月25號：蔡鍔宣佈雲南獨立。
12月28號：英國政府通過執行徵兵制，第一次世界大戰英國同埋德國開戰十六個月，第一批十萬志願軍，死咗大部份。

文學
《羅生門》：日本作家芥川龍之介嘅長篇小說。
1916年奧林匹克運動會

1916年奧林匹克運動會係第6屆現代奧林匹克運動會，原定1916年喺德意志帝國柏林搞，但因第一次世界大戰喺1914年爆發而無搞。
1913年嘅瑞典

1913年嘅瑞典係介紹瑞典喺1913年嗰陣發生過啲乜事。
1914年

1914年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：民國三年
越南（農曆）：維新七年十二月初六～維新八年十一月十五
朝鮮半島
檀紀：4247年
主體三年
日本
大正三年
皇紀：2574年
蒙古（農曆）：共戴三年十二月初六～共戴四年十一月十五
佛曆：2456年10月5號 - 2457年10月15號
回曆：1332年2月3號 - 1333年2月13號
猶太曆：5674年4月3號 - 5675年4月14號
修正儒略日（MJD）：20133 - 20497

大件事
7月28號：奧匈帝國向塞爾維亞宣戰，第一次世界大戰爆發。
9月3號：本篤十五世成為第258位教宗。
1914年嘅瑞典

1914年嘅瑞典係介紹瑞典喺1914年嗰陣發生過啲乜事。
1915年嘅瑞典

1915年嘅瑞典係介紹瑞典喺1915年嗰陣發生過啲乜事。
1916年

1916年係閏年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：
中華民國：民國五年
中華帝國：洪憲元年（1月1號～3月22號）
越南（農曆）：維新九年十一月廿六～維新十年四月十六，啟定元年四月十七～十二月初七
朝鮮半島
檀紀：4249年
主體五年
日本
大正五年
皇紀：2576年
佛曆：2458年閏9月11號 - 2459年10月8號
回曆：1334年2月24號 - 1335年3月6號
猶太曆：5676年4月25號 - 5677年4月6號
修正儒略日（MJD）：20863 - 21228

大件事
1月1號：袁世凱登基做中華帝國皇帝。
2月19號：第一次世界大戰期間，德軍向法國城市凡爾登發動攻擊，喺八個鐘頭之內發射咗一百萬個炮彈，但係法軍堅守陣地，打敗咗德軍。
3月22號：中華帝國皇帝袁世凱取消帝制，做返中華民國大總統。
4月24號到4月30號：愛爾蘭首府都柏林爆發復活節起義。
6月6號：黎元洪喺袁世凱死後繼任大總統，下令恢復《臨時約法》，段祺瑞做國務總理。
6月10號：英國頒佈特赦令，希望緩和愛爾蘭爆發反對英國統治嘅暴亂之後嘅緊張局勢。
7月14號：中華民國護國軍總司令唐繼堯撤銷軍務院（中文：中华民国军务院），護國戰爭結束。
7月30號：加斯普拉星（小行星951）被發現。
8月1號：黎元洪就任中華民國大總統。
9月15號：坦克車，「秘密武器」，英國軍隊第一次世界大戰期間喺Battle of the Somme第一次使用。
原定喺德意志帝國柏林搞嘅1916年奧林匹克運動會因第一次世界大戰喺1914年爆發而無搞。
1916年嘅瑞典

1916年嘅瑞典係介紹瑞典喺1916年嗰陣發生過啲乜事。
1917年

1917年係平年。

1月
1月4號：蔡元培就任北京大學校長。

4月
4月20號：第13屆日本眾議院議員總選舉。

11月
11月7號：俄國十月革命爆發，「十月」係俄曆，對應公曆爲11月。之後無耐，俄國內戰爆發。
1917年嘅瑞典

1917年嘅瑞典係介紹瑞典喺1917年嗰陣發生過啲乜事。
2014年嘅澳門

2014年嘅澳門係介紹澳門喺2014年嗰陣發生過啲乜事。
2014年亞洲運動會

第十七屆亞洲運動會（The 17th Asian Games）喺2014年9月19號到10月4號期間喺韓國仁川舉行。
呢一屆有45個國家同埋地區參賽，競逐36個比賽項目。
2014年嘅星架坡

2014年嘅星架坡係介紹星架坡喺2014年嗰陣發生過啲乜事。
2014年冬季奧林匹克運動會開幕禮

2014年冬季奧林匹克運動會開幕禮，喺2014年2月7日響俄羅斯索契嘅奧林匹克體育場舉行，由20點14分舉行到23點02分。
今次冬季奧林匹克運動會係由俄羅斯總統普京正式宣佈開幕，觀眾大約有40,000人。儀式上嘅表演主要係關於俄羅斯歷史。
2014年中華民國地方公職人員選舉

2014年中華民國地方公職人員選舉，亦叫做2014年九合一選舉，喺2014年11月29號舉行，喺中華民國嘅直轄市（6都）選出直轄市長、直轄市議員同里長，喺直轄市山地原住民區係第一次選出區長同區民代表；而臺灣省（11縣3市）就夾埋福建省（2縣）一齊選出縣市長、縣市議員、鄉鎮市長、鄉鎮市民代表同村里長。冚嘭唥加埋晒有11,130名，分別係直轄市長6名、直轄市議員375名、縣市長16名、縣市議員532名、鄉鎮市長198名、鄉鎮市民代表2,096名、村里長7,851名、山地原住民區長6名、山地原住民區民代表50名。。

概論
呢次選舉喺中國國民黨主席馬英九喺2012年連任總統後第一次嘅全國性選舉，亦被視為係對馬英九政府嘅信任投票，為臺灣政治日後發展有關鍵性嘅指標，亦都係具有2016年中華民國總統選舉前哨戰嘅重大意義。呢次選舉亦都係臺灣政治史上最大規模嘅地方選舉，選出嘅公職人員有成11,130人。呢次選舉同其他選舉唔同嘅地方就係冚嘭唥地方公職人員選舉合併舉行，咁樣選舉就可以使少尐錢，降低社會成本。同埋呢次亦都係自1994年中華民國省市長同埋省市議員選舉以嚟最大規模嘅地方層級選舉。

首創記錄
呢次選舉係参選人數最多嘅一次，登記參選嘅人有成19,762人。
2014年冬季奧林匹克運動會

2014年冬季奧林匹克運動會（XXII Olympic Winter Games）係一屆冬季奧林匹克運動會，2014年2月7號至2月23號喺俄羅斯索契舉行。
主辦城市喺2007年舉行嘅第119屆國際奧林匹克委員會嘅全體委員大會裏面投票。
呢屆賽事存在咗好多問題，尤其係主辦國俄羅斯被揭露喺國家支援下選手食運動禁藥，搞到呢屆冬奧蒙上陰影，俄羅斯更因為呢場禁藥風波，喺國際體壇嘅聲譽跌落谷底，做咗人人喊打嘅過街老鼠。
2014年冬季奧林匹克運動會獨立參賽者

2014年冬季奧林匹克運動會獨立參賽者包括三個項目嘅三名運動員。因為印度奧林匹克協會被停權，所以印度嘅運動員必須以獨立參賽者嘅身份嚟參賽。
1960年亞足協亞洲盃

1960年亞足協亞洲盃，係第2屆嘅亞足協亞洲盃，喺1960年10月14號到10月23號喺南韓搞，最後由南韓足球代表隊攞冠軍。
1960年代

1960年代，又叫二十世紀六十年代，係指1960年去到1969年之間嗰十年。而呢個時期係工業發達嘅年代。
1960年歐洲國家盃

1960年歐洲國家盃係第1屆歐洲國家盃，由歐洲足協喺1960年主辦。決賽週喺法國度搞，由蘇聯攞冠軍。